Også flere skandinaviske kvinder opholdt sig i lejren, der var et af målene for redningsaktionen med [[de hvide busser]] i foråret [[1945]]. I alt blev omkring 7.000 kvinder reddet, fordi [[Folke Bernadotte]] havde forhandlet sig frem til, at de hvide busser måtte tage ikke blot skandinaviske, men alle syge fanger med. Lejren blev befriet [[30. april]] af de [[Røde Hær|sovjetiske styrker]], og de fandt endnu omkring 3.500 syge kvinder og børn samt nogle hundrede mænd i lejren. Mange af dem var så afkræftede, at de døde i de kommende uger.
Fra befrielsen til [[1994]] fungerede lejren som kaserne for russiske soldater. Der blev indviet et mindesmærke for lejren i [[1959]], og ved 50-året for krigens afslutning i [[1995]], da de russiske soldater var rejst, blev området omkring lejrindgangen åbnet for offentligheden.
Historie Foreninger Organisationer